OpenLLM-France/wikimedia huggingface dataset:
# Matilde Serao

Matilde Serao (Patres, 7 de març de 1856 - Nàpols, 25 de juliol de 1927) va ser una novel·lista i periodista italiana d'origen grec. Va fundar i editar diversos diaris a Itàlia, particularment Il Mattino i va escriure diverses novel·les. Va ser nominada pel Premi Nobel de Literatura en quatre ocasions.
Destaquen especialment les obres de la seva primera etapa, influenciades pel verisme: Dal vero (1879), Il romanzo della fanciulla (1886), Storia di due anime (1904).

## Referències

* ↑ «Matilde Serao». Gran Enciclopèdia Catalana. Barcelona: Grup Enciclopèdia Catalana.
* ↑ «Nomination Database». [Consulta: 28 juliol 2018].

## Enllaços externs

* «Matilde Serao – Women Film Pioneers Project». [Consulta: 28 juliol 2018].
* «Books by Serao, Matilde (sorted by popularity)» (en angles). [Consulta: 28 juliol 2018].
# Marabú africà

El Marabú africà (Leptoptilos crumeniferus) és una espècie d'ocell de la família dels cicònids que hom pot observar en zones de sabana i àrees obertes prop de l'hàbitat humà a tota l'Àfrica subsahariana, a excepció de les zones de bosc dens.

## Referències

* ↑ El Marabú africà a CERCATERM Rev. 27-04-2011
* ↑ Distribució i justificació d'estatus en IUCN Redlist Rev. 27-04-2011
# Marabú collgroc

El marabú collgroc (Leptoptilos javanicus) és una espècie d'ocell de la família dels cicònids que hom pot observar en boscos empantanegats, manglars, estuaris, estanys, llacs i terres de conreu, en àrees discontínues de la zona indomalaia, al sud de Nepal i de Bhutan, i terres limítrofes del nord i est de l'Índia, Bangladesh, Sri Lanka, sud de la Xina, Hainan, sud de Tailàndia, Indoxina, la península de Malaca, Sumatra, Java i Borneo.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Termcat
* ↑ Distribució i justificació d'estatus en IUCN Redlist Rev. 10-04-2011
# Matollera xerraire

La matollera xerraire (Atrichornis clamosus) és una espècie d'ocell de la família dels atricornítids (Atrichornithidae) que habita la malesa de dues petites zones del sud-oest d'Austràlia Occidental.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 484. ISBN 978-84-16728-37-4.
# María Luisa Soriano Martín

María Luisa Soriano Martín (Còrdova, 12 de febrer de 1954) és un política i catedràtica espanyola del Partit Popular (PP), consellera d'Agricultura del Govern de Castella-la Manxa entre 2011 i 2015.
Es va llicenciar en ciències biològiques per la universitat de la seva ciutat natal, i es va doctorar en la mateixa especialitat per la Universitat de Santiago de Compostel·la. És catedràtica de l'Escola Universitària d'Enginyeria Tècnica Agrícola de la Universitat de Castella-la Manxa (UCLM) localitzada a Ciudad Real.
Vicepresidenta del PP a la província de Ciudad Real, va ser cap de llista de la candidatura del Partit Popular (PP) a Ciudad Real per a les eleccions a les Corts de Castella-la Manxa de 2007, i va ser elegida diputada de la setena legislatura del parlament regional. Va ser reelegida el 2011.
El juny de 2011, amb l'arribada a la presidència de la Junta de Comunitats de Castella-la Manxa de María Dolores de Cospedal, va ser nomenada consellera d'Agricultura del executiu autonòmic. Va prendre possessió del càrrec amb la resta de consellers el 27 de juny. Va defensar l'aprovació de la Llei de Caça per les Corts Regionals el 2015.
Després de la sortida de Cospedal i del Partit Popular del govern regional de Castella-la Manxa el 2015, va ser recol·locada al Liceo Cervantes de Roma, dependent de la Ambaixada d'Espanya a Itàlia i del Ministeri d'Educació, Cultura i Esport.

## Referències

* ↑ «María Luisa Soriano Martín». Junta de Comunitats de Castella-la Manxa.
* ↑ Gracia, Ana I. «La consejera de Agricultura de Cospedal coloca a un hijo y a su yerno en puestos públicos». El Confidencial, 15-10-2012.
* ↑ María Luisa Soriano será desde el próximo lunes la nueva consejera de Agricultura de Castilla-La Mancha. Europa Press, 2011-06-24.
* ↑ «María Luisa Soriano, nueva consejera de Agricultura de Castilla-La Mancha». Nueva Alcarria, 24-06-2011.
* ↑ Junta Electoral Provincial de Ciudad Real: «Certificaicón de 30-04-2007, de la JUnta Electoral Provicnial de Ciudad Real, referente a las candidaturas proclamadas para las Elecciones a Cortes de Castilla-La Mancha, celebrar el próximo 27 de mayo de 2007». Diario Oficial de Castilla-La Mancha, 90, 01-05-2007, pàg. 10696.
* ↑ «La presidenta del Ejecutivo regional, en la toma de posesión de los nuevos consejeros». Junta de Comunidades de Castilla-La Mancha, 27-06-2011.
* ↑ Bravo, Francisca «Un año de la polémica Ley de Caza aprobada por el Gobierno del PP». eldiario.es, 04-03-2016.
* ↑ Bravo, Francisca «El Gobierno regional justifica, una vez más, la nueva Ley de Caza». eldiario.es, 28-03-2015.
* ↑ Avilés Pozo, Alicia «¿Dónde están los polémicos exconsejeros de Cospedal?». eldiario.es, 13-03-2016.
# Marblehead (Massachusetts)

Marblehead és una població dels Estats Units a l'estat de Massachusetts. Segons el cens del 2000 tenia 20.377 habitants.

## Demografia

Segons el cens del 2000, Marblehead tenia 20.377 habitants, 8.541 habitatges, i 5.679 famílies. La densitat de població era de 1.736,8 habitants/km².
Dels 8.541 habitatges en un 31,2% hi vivien nens de menys de 18 anys, en un 56,5% hi vivien parelles casades, en un 8% dones solteres, i en un 33,5% no eren unitats familiars. En el 28,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,9% tenia menys de 18 anys, un 3,5% entre 18 i 24, un 28% entre 25 i 44, un 29% de 45 a 60 i un 15,6% 65 anys o més.
L'edat mediana era de 42 anys. Per cada 100 dones de 18 o més anys hi havia 84,3 homes.
La renda mediana per habitatge era de 73.968 $ i la renda mediana per família de 99.892$. Els homes tenien una renda mediana de 70.470 $ mentre que les dones 44.988$. La renda per capita de la població era de 46.738$. Entorn del 3,2% de les famílies i el 4,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marblehead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Marblehead». American Fact Finder. Oficina del Cens dels Estats Units, 12-01-2010.
# Marble Rocks

Marble Rocks és una gola del riu Narbada al districte de Jabalpur a Madhya Pradesh prop del poble de Bheraghat, a uns 20 km de Jabalpur. En aquest punt el riu s'estreny i corre entre altes parets de 30 metres. En un turó hi ha restes d'estàtues i un temple anomenat Chaunsath Jogini, o de "les seixante dones devotes". Bheraghat és una ciutat sagrada igual que la unió entre el riu Narbada i el seu afluent el Saraswati i una fira religiosa s'hi fa cada novembre. De les roques de la gola s'obté marbre però és tou i només serveix per a la construcció i pas per escultura; els colors del marbre són groc, rosa, blanc, gris i negre.

## Referències

* ↑ Hunter, Sir William Wilson. The Imperial Gazetteer of India. Londres: Trübner & co., 1885.
* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Matra (Còrsega)

Matra (en cors Matra ) és un municipi francès, situat a la regió de Còrsega, al departament d'Alta Còrsega. L'any 1999 tenia 43 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 26 | 62 | 72 | 73 | 63 | 43 |

## Administració

Llista d'alcaldes :
| Període | Identitat | Partit | Qualitat |
| 2008- | François Baldi | | |
# Mazuecos de Valdeginate

Mazuecos de Valdeginate és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 158 | 148 | 130 | 121 |
# Matías Jesús Almeyda

Matías Almeyda (Azul, Buenos Aires, 21 de desembre de 1973) és un futbolista argentí ja retirat que jugava de migcampista. Posteriorment ha fet d'entrenador de futbol.

## Trajectòria

Almeyda va debutar en la primera divisió argentina amb el River Plate el 1991. En els cinc anys que va romandre al club de Buenos Aires va guanyar l'Apertura de 1993, 1994 i 1996 i la Libertadores de 1996. Eixe estiu fitxa pel Sevilla FC, de la lliga espanyola, amb el qual perd la categoria i baixa a Segona Divisió.
El 1997 passa al Calcio italià, a les files de la SS Lazio. Seria el millor moment de la seua carrera. Amb la Lazio va guanyar l'Scudetto de la temporada 99/00, la Copa italiana al 99 i el 2000, la Copa de la UEFA el 1999, així com una Supercopa italiana i una Supercopa europea. Individualment va destacar com el millor jugador de la Sèrie A 98/99.
Posteriorment, seguiria a Itàlia militant al Parma, l'Inter de Milà i el Brescia, abans de tornar al seu país el 2005, al Quilmes AC, on es retiraria el 2005.
El 2007 va tornar a posar-se les botes i va fitxar pel Lyn, de la primera divisió de Noruega. Amb els d'Oslo només va jugar dos partits de lliga, però va ser present a partits de Copa i de l'equip reserva. Als dos mesos, al maig, va concloure el contracte.

## Selecció

Almeyda va ser 39 vegades internacional amb la selecció de futbol de l'Argentina, marcant un gol. Va participar en els Mundials de França 1998 i Corea-Japó 2002.
Amb la selecció olímpica va guanyar la medalla d'or als Jocs Olímpics d'Atlanta 1996.

## Referències

* ↑ "Tenía muchas ganas" ("I wanted this very badly") Arxivat 2009-08-22 a Wayback Machine.; Olé, 19 agost 2009 (castellà)
* ↑ «El Sevilla paga 1. 160 millones por Almeyda, fichaje récord del fútbol argentino» (en castellà). El País, 31-08-1996 [Consulta: 30 octubre 2017].
* ↑ «Ricordi e gol di Parma Lazio» (en italian). La Repubblica, 12-02-2010. [Consulta: 5 novembre 2017].
* ↑ «How Sven-Goran Eriksson's Lazio won the great Serie A title race of 1999–2000». The Guardian, 30-03-2015 [Consulta: 30 octubre 2017].
* ↑ «En el nombre de Bielsa» (en castellà). Clarín, 07-11-2002 [Consulta: 30 octubre 2017].
* ↑ Matías Jesús Almeyda a National-Football-Teams.com (anglès)
# Matías Nahuel Leiva Esquivel

Matías Nahuel (Rosario, Argentina, 22 d'octubre de 1996), és un jugador de futbol format al planter del Vila-real CF i que juga de centrecampista a l'Olympiacos FC. També juga amb la selecció espanyola en categories per edats.

## Trajectòria
### Vila-real CF

Nascut a Rosario, Nahuel, el més petit de cinc germans, va arribar al Vila-real CF amb 12 anys, després de ser captat per l'acadèmia ADUIR. No va poder jugar cap competició fins que no va fer els 16 anys.
Després de jugar en les categories inferiors de l'equip groguet, va debutar amb el primer equip el 13 de gener de 2014 en la victòria 5–1 contra la Reial Societat, va entrar al terreny de joc en el lloc de Moi Gómez. Debutava, així, amb el primer equip a la Primera divisió 2014-2015 amb només 16 anys.

## Referències

* ↑ «España echa el guante a Nahuel» (en castellà). El País, 25-02-2014. [Consulta: 15 setembre 2015].
* ↑ «España 'ficha' al nuevo Messi» (en castellà). Marca, 07-02-2014. [Consulta: 15 setembre 2015].
* ↑ «Vila-real CF 5-1 Real Societat» (en castellà). Soccerway, 13-01-2014. [Consulta: 15 setembre 2015].

## Enllaços externs

* Estadístiques a Soccerway (castellà)
# Matías González

Matías González (Artigas, 6 d'agost de 1925 - Montevideo, 12 de maig de 1984) fou un futbolista uruguaià de la dècada de 1950.
Fou 30 cops internacional amb la selecció de l'Uruguai amb la qual fou campió del Mundial de futbol de 1950.
Pel que fa a clubs, defensà els colors de CA Cerro.

## Referències

* ↑ Uruguay - Record International Players
* ↑ World Cup Champions Squads 1930 - 2002
* ↑ A primeira grande zebra do Mundial (in Spanish)
* ↑ Matías González a National-Football-Teams.com (anglès)
# Mazal tov

Mazel tov (en hebreu: מזל טוב) (en ídix: מזל טוב) pronunciat mazal tov en hebreu i mazel tov en ídix, és una frase hebraica, incorporada de l'ídix, que significa "bona sort" o “felicitats”. De fet, literalment significa “bona constel·lació”, en el sentit de “nascut sota una bona estrella” o “el teu zodíac va ser bo”, però el sentit amb què es pronuncia seria “estic desitjós que et passin coses bones”. Mazal tov es fa servir sovint a les celebracions litúrgiques jueves, com el bar mitsvà, els casaments o els naixements. Moltes vegades es pronuncia aixecant la veu i els braços, i és habitual estrènyer la mà de la persona a qui es desitja sort.

## Vegeu també

* Boda jueva

## Referències

* ↑ «Pàgina de Chabad.org, organització internacional dedicada a la difusió de la cultura i religió jueves.» (en anglès). [Consulta: 20 gener 2016].
# Medalla del Servei General 1962

La Medalla del Servei General (1962) (anglès:General Service Medal 1962), també coneguda com la Medalla del Servei en Campanya, va ser introduïda per combinar la GSM de l'Exèrcit i de la RAF amb la Medalla del Servei General Naval (NGSM). La GSM ha estat substituïda per la (OSM). Es va crear el 6 d'octubre de 1964.
Atorgada per un mínim de 30 dies de servei (no necessàriament continuats) servei a zones o accions particulars no marcades per una medalla pròpia, però amb una barra sobre aquesta, des de 1962 (també s'inclouen els territoris de l'Ulster)

## Descripció

Una medalla circular. L'anvers mostra l'efígie coronada de la Reina Elisabet II. Al revers apareix la inscripció ‘FOR CAMPAIGN SERVICE' ("Pel Servei en Campanya") sota d'una corona, tot envoltat d'una corona de fulles de roure.
Penja d'una cinta morada, amb les puntes en verd.

## Barres

* BORNEO – pel servei a Nord Borneo, Sarawak i Brunei entre el 22 de desembre de 1962 i l'11 d'agost de 1966.
* RADFAN – per les operacions a la Federació Sud–Aràbiga entre el 23 d'abril i el 31 de juliol de 1964
* SOUTH VIETNAM – pel servei a Vietnam entre el 24 de desembre de 1962 i el 29 de maig de 1964. 1 dia sobre terra, un vol operatiu o 30 dies al mar o en visites oficials qualificades.
* NORTHERN IRELAND – per 30 dies de servei a la província des del 14 d'agost de 1969.
* MINE CLEARANCE – pel servei al Golf de Suez entre el 15 d'agost i el 15 d'octubre de 1984.
* N. IRAQ & S. TURKEY – pel servei entre el 6 d'abril i el 17 de juliol de 1991.
* KUWAIT – pel servei entre el 8 de març i el 30 de setembre de 1991.
* GULF – pel servei entre el 17 de novembre de 1986 i el 31 d'octubre de 1988, i les mesures contra mines al Golf des del 28 de febrer de 1989.
* AIR OPERATIONS IRAQ – pel servei des del 16 de juliol de 1991.
* DHOFAR – pel servei entre l'1 d'octubre de 1969 i el 30 de setembre de 1976.
* LEBANON – pel servei entre el 7 de febrer de 1983 i el 9 de març de 1984.
* MALAY PENINSULA – per 30 dies de servei a la Península de Malaisia i la zona de Singapur entre el 17 d'agost de 1964 i l'11 d'agost de 1966.
* SOUTH ARABIA – per 30 dies de servei a la Federació Sud–Aràbiga entre l'1 d'agost de 1962 i el 30 de novembre de 1967.
# Menal

* Per a altres significats, vegeu «Pere Menal i Brufal».
Menal és un poble de l'Índia, al Rajasthan, districte de Bhilwara, a 48 km de Bundi i 90 de Chittorgarh i de Bhilwara, famós pels seus antics temples de Xiva, del període gupta, per unes pintoresques cascades i per una selva molt densa a la carretera entre Bundi i Chittorgarh. Els temples són coneguts com el Petit Khajurao; la cascada principal només porta aigua al temps dels monsó però llavors és força impressionant i un atractiu turístic. El seu nom deriva de Maha Nal (Gran Gorga).
# Medaller dels Jocs Olímpics d'Estiu de 1906

El medaller dels Jocs Olímpics d'Atenes de 1906 presenta totes les medalles lliurades als esportistes guanyadors dels esdeveniments disputats en aquest esdeveniment, realitzat entre el 22 d'abril i el 2 de maig de 1906 a la ciutat d'Atenes (Grècia). Actualment, el medaller no és reconegut oficialment pel COI, tot i que en el seu moment si s'organitzà com a oficial.
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

(País amfitrió ressaltat.)
| Jocs Olímpics d'estiu 1906 | Jocs Olímpics d'estiu 1906 | Jocs Olímpics d'estiu 1906 | Jocs Olímpics d'estiu 1906 | Jocs Olímpics d'estiu 1906 | |
| Posició | País | | | | Total |
| 1 | França | 15 | 9 | 16 | 40 |
| 2 | Estats Units | 12 | 6 | 6 | 24 |
| 3 | Grècia | 8 | 13 | 13 | 34 |
| 4 | Regne Unit | 8 | 11 | 5 | 24 |
| 5 | Itàlia | 7 | 6 | 3 | 16 |
| 6 | Suïssa | 5 | 6 | 4 | 15 |
| 7 | Alemanya | 4 | 6 | 5 | 15 |
| 8 | Noruega | 4 | 2 | 1 | 7 |
| 9 | Àustria | 3 | 3 | 3 | 9 |
| 10 | Dinamarca | 3 | 2 | 1 | 6 |
| 11 | Suècia | 2 | 5 | 7 | 14 |
| 12 | Hongria | 2 | 5 | 3 | 10 |
| 13 | Bèlgica | 2 | 1 | 3 | 6 |
| 14 | Finlàndia | 2 | 1 | 1 | 4 |
| 15 | Canadà | 1 | 1 | 0 | 2 |
| 16 | Equip Mixt | 0 | 2 | 0 | 2 |
| 17 | Països Baixos | 0 | 1 | 2 | 3 |
| 18 | Austràlia | 0 | 0 | 3 | 3 |
| 19 | Bohèmia | 0 | 0 | 2 | 2 |
| Total | Total | 78 | 80 | 78 | 226 |

## Notes

* ↑ La medalla de bronze de l'equip de Salònica a l'esport de futbol fou guanyada per grecs que representaven a Grècia, tot i que la ciutat pertanyia en aquell temps a l'Imperi Otomà.
* ↑ L'equip mixt en la prova de rem era format per representants de Grècia i Bèlgica.
* ↑ La medalla de plata de l'equip d'Esmirna a l'esport de futbol era un equip mixt amb jugadors anglesos, francesos i armenis, tot i que la ciutat pertanyia en aquell temps a l'Imperi Otomà.
# Medionidus simpsonianus

Medionidus simpsonianus és una espècie de mol·lusc bivalve de la família Unionidae que es troba als Estats Units: conca del riu Ochloknee (Florida i Geòrgia). Viu en rierols mitjans i grans (incloent-hi saltants) de corrent moderat i de fons sorrencs i amb grava.

## Descripció

* Fa 55 mm de longitud.
* Closca de color marró clar a verd groguenc.
* Nacre de color blanc blavós.

## Referències

* 1 2 Bogan, A.E. (Mollusc Specialist Group). (2000). "Medionidus simpsonianus." 2000 Llista Vermella de la UICN. Unió Internacional per a la Conservació de la Natura, edició 2000. [Consulta: 13 abril 2023]
* ↑ The U.S. Fish and Wildlife Service (anglès)
* ↑ Field Guide to the Rare Animals of Florida Arxivat 2016-03-03 a Wayback Machine. (anglès)
# Can Pau Vell

Can Pau Vell és una casa de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Casa aïllada, de planta rectangular, coberta a dues vessants amb el carener perpendicular a la façana, la qual es troba orientada a llevant. Consta de planta baixa i primer pis. Al davant s'hi forma un clos tancat amb una paret, i al mur es veu una arcada cega. Al davant de la façana, al pati, hi ha una taula construïda amb una roda de molí. A la façana principal, hi ha el portal que és rectangular amb dues finestres que el flanquegen, i dues finestres més a nivell del primer pis. A tramuntana s'hi afegeix un porxo cobert a una vessant, amb un portal d'accés a la planta baixa i protegit per una barana de fusta al primer pis. A continuació, s'hi annexiona un cos de construcció recent, Can Pau Nou. A migdia s'hi obren tres finestres amb espiera i a ponent tres més a diferent nivell, un portal de fusta i un cos adossat.

## Història

No es conserva cap data constructiva ni documental d'aquesta casa, però, com moltes de les de Tavertet, és fruit de l'època de l'expansió i de l'afany constructiu que dominà la pagesia catalana durant els segles XVII i XVIII, fet que en el cas de Tavertet queda palès amb l'ampliació de l'església romànica parroquial durant la mateixa època.

## Referències

* 1 2 «Can Pau Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Þórunn Sveinbjarnardóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Þórunn Sveinbjarnardóttir (la lletra Þ equival al so de fricativa dental sorda representat per th) (Reykjavik, 22 de novembre de 1965) és una política islandesa. Graduada a la Universitat d'Islàndia i a l'Escola d'Estudis Internacionals Avançats Paul H. Nitze (en la seva seu a Bolonya) va ser Ministra de Medi Ambient i Recursos Naturals del 24 de maig de 2007 fins al 2009. Va ser membre del Parlament d'Islàndia entre el 1999 i el 2011, primer elegida com a membre de la Llista de les Dones i després de l'Aliança Socialdemòcrata.

## Referències

* ↑ «Þórunn Sveinbjarnardóttir - (Alþingi)» (en anglès). [Consulta: 26 agost 2017].
# Battista Malatesta

Battista Malatesta (c. 1384-1448), també coneguda com a Battista di Montefeltro o Baptista, va ser una poetessa italiana del Renaixement.

## Vida

Baptista Malatesta era filla d'Antonio II da Montefeltro, comte d'Urbino, i neta de Federico II da Montefeltro. El 14 de juny de 1405 va contraure matrimoni amb Galeazzo Malatesta, hereu del senyoriu de Pesaro. Galeazzo va començar a governar el 1429 però fou tan odiat com a governant, que el 1431, després de dos anys en el poder, el van foragitar de la seva ciutat. La seva esposa va trobar refugi a la seva antiga casa d'Urbino. Durant vint anys ella va viure una vida apartada. En morir el 1488, era germana de l'orde franciscà Santa Clara.

## De studiis et litteris

Baptista era una dona instruïda de l'aristocràcia, que havia estudiat filosofia i idiomes, i era poetessa i oradora. S'escrivia amb altres erudits de la seva època, com per exemple Leonardo Bruni. La carta de Bruni a Baptista Malatesta de Montefeltro, titulada De studiis et litteris, va ser escrita al començament del segle xv (en 1424). Bruni hi descriu un currículum d'estudis adequat per a les dones, il·lustrant la creença, que havien sostingut els humanistes del Renaixement, que era "valuós que homes i dones sense distincions" seguissin estudis clàssics. De studiis et litteris és el primer exemple conegut d'un diàleg humanista entre gèneres sobre l'educació de la dona.
Battista va saludar l'emperador Segismund de Luxemburg al seu pas per Urbino el 1433, amb una oració en llatí, la qual àdhuc mig segle després va ser considerada digna de quedar registrada en els papers.

## Referències

* ↑ {{{títol}}}. Eerdman. ISBN 0802833470.
* ↑ Bruni d'Arezzo, Leonardo. W.H. Woodward. Vittorino da Feltre and Other Humanist Educators. Hanover Historical Texts Project. Cambridge: Cambridge University Press, 1912, p. 119–33.
* ↑ {{{títol}}}. Brill. ISBN 9004091610.
* ↑ {{{títol}}}. University of California Libraries.

## Enllaços externs

* Leonardo Bruni letter to Baptista di Montefeltro Leonardo Bruni d'Arezzo De Studiis et Litteris W.H. Woodward, ed., Vittorino dona Feltre and Other Humanist Educators (Cambridge: Cambridge University Press, 1912), 119-33. Accessed September 2008
# Pseudocaranx chilensis

Pseudocaranx chilensis és una espècie de peix de la família dels caràngids i de l'ordre dels cipriniformes que es troba al sud-est del Pacífic.

## Referències

* ↑ The Taxonomicon
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.